English: Can I thank Luke Fletcher for his contribution and the number of points he made there? You picked up at the start the very prescient point, the fact that we have fewer and fewer domestic fires now is testament to the success of the fire and rescue service, but, as you also pointed out, the challenges that we face through climate change and, potentially, the cost-of-living crisis have evolved, so the pressure continues, and for the service to evolve and have the support to do that is really important. I'm just going to pick up on the point you make with regard to the potential challenge of people trying to keep warm in different ways if they, perhaps, can't afford to heat their home in the way they would have done usually - if they're plugging in heaters or using candles and things like that. The fire and rescue services do have a programme of - . We fund them through community safety grants to go in and do those checks. We're liaising very close with them and it also has been raised to have a look at how we could do that in the cost-of-living crisis, to perhaps look at some of the materials that are being used, to make sure we can address those issues, and perhaps looking for those dangers too. But it's an incredibly comprehensive programme they have of checking particularly vulnerable people as well - more vulnerable people in their homes. And it's meant that, clearly, if we look in the future to broaden the role, that's already something that they do in looking at those risks in people's households as well. You rightly touched on the challenges of the retained duty system, and you referenced the chief, Roger Thomas, in mid and west Wales. I have regular meetings with the three chiefs, but also individually, and try and get out to meet them on location. The last time I spoke with Roger Thomas, there was very much a focus on concerns around the sustainability of the RDS system. You're right to say that, for many years, there have been tweaks around the edges, and it's got to the point now where we do need to look at it and address it, which is why I've highlighted it in the statement. It's something I would like for them to collectively look at, because there are different models elsewhere, but it's not just a challenge for Wales - it does exist in similar communities right across the UK. Whether there are things in the interim we can do in terms of using the levers across Government to, perhaps, work with employers to say, 'Actually, release staff to be part of the RDS system.' We're committed to doing that, but, obviously, we need to look at the longer term, how that works, because people's lives have changed, and the way people live and work has changed as well. What's heartening is I've had the pleasure of meeting - slightly out of your region, Luke, in north Wales, in Rhyl - some new recruits to the fire service. I think they were in their third week in. So, they were very keen, coming from all different backgrounds, with a variety of reasons as to why they'd joined the fire and rescue services, and there really was an enthusiasm there for thinking what else the fire service could do as well within those skill resources that they have. So, I do believe there is an opportunity there, but, like I said, I think we have to get through those challenges around looking at training and getting those reassurances from the individual services, and making sure that we can have that proper analysis and look at how we move forward and address those broader issues. I'll just touch on the points around firefighter pay and, of course, we're in a very different situation in Wales compared to elsewhere in the UK, in terms of how the fire and rescue services are funded. So, we don't directly fund them. Obviously, it's through the Welsh Local Government Association and local authority levies. I do regularly meet with the FBU as well. I had a meeting with them recently, last week, so what we can do to, perhaps, put those pressures on to get further funding, potentially from the Home Office through public sector funding to support the firefighters as they move forward as well.
Welsh: A gaf i ddiolch i Luke Fletcher am ei gyfraniad a'r nifer o bwyntiau a wnaeth? Ar y dechrau fe wnaethoch chi nodi'r pwynt rhagweledol iawn, fod y ffaith bod gennym lai a llai o danau domestig nawr yn deyrnged i lwyddiant y gwasanaeth tân ac achub, ond, fel y nodwyd hefyd, mae'r heriau yr ydym yn eu hwynebu drwy newid hinsawdd ac, o bosibl, yr argyfwng costau byw wedi esblygu, felly mae'r pwysau'n parhau, ac mae'n bwysig iawn i'r gwasanaeth esblygu a chael y gefnogaeth i wneud hynny. Rwyf am ymdrin â'r pwynt a wnaethoch o ran yr her bosibl sy'n wynebu pobl sy'n ceisio cadw'n gynnes mewn gwahanol ffyrdd os nad ydyn nhw, efallai, yn gallu fforddio cynhesu eu cartref yn y ffordd y bydden nhw wedi gwneud fel arfer - os ydyn nhw'n cysylltu gwresogyddion trydan neu'n defnyddio canhwyllau a phethau tebyg. Mae gan y gwasanaethau tân ac achub raglen o - . Rydym ni'n eu hariannu nhw trwy grantiau diogelwch cymunedol i fynd i mewn a gwneud y gwiriadau hynny. Rydym ni'n cysylltu'n agos iawn â nhw a chodwyd hefyd y dylem ni weld sut y gallem wneud hynny yn yr argyfwng costau byw, efallai i edrych ar rai o'r deunyddiau sy'n cael eu defnyddio, i wneud yn siŵr y gallwn ni fynd i'r afael â'r materion hynny, ac efallai chwilio am y peryglon hynny hefyd. Ond mae'n rhaglen hynod o gynhwysfawr i wirio pobl arbennig o agored i niwed hefyd - pobl fwy agored i niwed yn eu cartrefi. Ac mae'n golygu, yn amlwg, os ydym ni'n bwriadu ehangu'r swyddogaeth yn y dyfodol, mae hynny eisoes yn rhywbeth y maen nhw'n ei wneud, sef edrych ar y risgiau hynny ar aelwydydd pobl hefyd. Fe wnaethoch grybwyll yn briodol, heriau'r system ar ddyletswydd yn ôl galw, a chyfeirioch at y prif swyddog, Roger Thomas, yng nghanolbarth a gorllewin Cymru. Rwy'n cael cyfarfodydd rheolaidd gyda'r tri phennaeth, ond hefyd yn unigol, ac yn ceisio mynd allan i'w cyfarfod ar leoliad. Y tro diwethaf i mi siarad â Roger Thomas, roedd pwyslais mawr ar bryderon ynghylch cynaliadwyedd y system RDS. Rydych chi'n iawn i ddweud, ers blynyddoedd lawer, y bu addasiadau bach yma ac acw, ac rydym wedi cyrraedd y pwynt nawr pan fo angen i ni edrych arno a mynd i'r afael ag ef, a dyna pam yr wyf wedi tynnu sylw ato yn y datganiad. Mae'n rhywbeth yr hoffwn iddyn nhw edrych arno ar y cyd, oherwydd mae modelau gwahanol mewn mannau eraill, ond nid her i Gymru yn unig yw hi - mae'n bodoli mewn cymunedau tebyg ar draws y DU. Pa un a oes pethau y gallwn eu gwneud yn y cyfamser o ran defnyddio'r dulliau dylanwadu ar draws y Llywodraeth i, efallai, weithio gyda chyflogwyr i ddweud, 'Mewn gwirionedd, rhyddhewch staff i fod yn rhan o'r system RDS.' Rydym ni wedi ymrwymo i wneud hynny, ond, yn amlwg, mae angen i ni edrych ar y tymor hirach, sut mae hynny'n gweithio, oherwydd mae bywydau pobl wedi newid, ac mae'r ffordd y mae pobl yn byw a gweithio wedi newid hefyd. Yr hyn sy'n galonogol yw fy mod i wedi cael y pleser o gyfarfod - ychydig allan o'ch rhanbarth chi, Luke, yn y gogledd, yn y Rhyl - â rhai recriwtiaid newydd i'r gwasanaeth tân. Rwy'n credu eu bod nhw yn eu trydedd wythnos. Felly, roedden nhw'n frwdfrydig iawn, yn dod o bob cefndir gwahanol, gydag amryw o resymau pam yr oedden nhw wedi ymuno â'r gwasanaethau tân ac achub, ac roedd brwdfrydedd yno mewn gwirionedd ynghylch beth arall y gallai'r gwasanaeth tân ei wneud hefyd o fewn yr adnoddau sgiliau hynny sydd ganddyn nhw. Felly, rwy'n credu bod cyfle yna, ond, fel y dywedais i, rwy'n credu bod yn rhaid i ni fynd trwy'r heriau hynny o ran edrych ar hyfforddiant a chael y sicrwydd hynny gan y gwasanaethau unigol, a sicrhau y gallwn gael y dadansoddiad priodol hwnnw a gweld sut yr ydym yn symud ymlaen a mynd i'r afael â'r materion ehangach hynny. Fe ymdriniaf yn gyflym â'r pwyntiau sy'n ymwneud â chyflog diffoddwyr tân, ac wrth gwrs, rydym ni mewn sefyllfa wahanol iawn yng Nghymru o'i chymharu â mannau eraill yn y DU, o ran sut mae'r gwasanaethau tân ac achub yn cael eu hariannu. Felly, nid ydym yn eu hariannu'n uniongyrchol. Yn amlwg, mae'n digwydd drwy Gymdeithas Llywodraeth Leol Cymru ac ardollau awdurdodau lleol. Rwy'n cyfarfod yn rheolaidd ag Undeb y Brigadau Tân hefyd. Cefais gyfarfod â nhw yn ddiweddar, yr wythnos diwethaf, felly beth allwn ni ei wneud, efallai, i roi'r pwysau hwnnw i gael cyllid pellach, o bosibl gan y Swyddfa Gartref drwy gyllid y sector cyhoeddus i gefnogi'r diffoddwyr tân wrth iddyn nhw symud ymlaen hefyd.